Melastik Ke Hatimu (musim 2)

Musim kedua Melastik Ke Hatimu, juga dikenali sebagai Melastik Ke Hatimu 2 memulakan tayangan perdana di Slot Lestary TV3 bermula pada 16 September 2023 hingga 23 November 2023 menggantikan Gadis Muzikal dan digantikan oleh Kami Orang KL.

 Sinopsis 
Kini kehidupan pasangan Ziyyad dan Haura semakin baik apabila Ziyyad tersenarai sebagai Young Entrepreneurs Malaysia 2021 dengan mengusahakan lebih 20 buah cawangan pasaraya dalam masa empat tahun. Haura pula seorang pencipta konten yang dikenali di media sosial. Ziyyad menjadi kebanggaan Mak Limah sehingga kejayaan menantunya sering dicanang satu kampung.

Ziyyad dan Haura sedang menanti kelahiran anak kedua. Masalah mula timbul apabila Fatin, iaitu adik Haura ingin menjalankan praktikal di tempat kerja Ziyyad. Pada mulanya Ziyyad tidak bersetuju kerana mahu menjaga hati isterinya. Namun, Fatin telah mengadu kepada Mak Limah dan meminta ibunya memujuk Ziyyad. Akhirnya, Ziyyad terpaksa akur. 

Enggan 'pisang berbuah dua kali', Haura telah menetapkan syarat-syarat kepada Ziyyad supaya tidak lagi diganggu oleh Fatin. Ziyyad ikut saja kemahuan isterinya. Haura mula mengatur jadual kerja dan menerima permintaan produk review sebanyak yang mungkin kerana dia bakal bersalin tidak lama lagi. Kesibukan Haura juga telah mengurangkan perhatiannya kepada keluarganya. 

Satu hari, Haura terlupa untuk mengambil Inayah di sekolah disebabkan terlalu leka dengan kerja. Perkara ini mencetuskan pergaduhan antara Ziyyad dan Haura. 

Ujian buat Ziyyad apabila Fatin mula memasang strategi untuk mendekati dia. Fatin selalu mencari alasan untuk memikat hati Ziyyad. Tingkah laku Fatin sengaja menimbulkan prasangka dalam hati Haura.  

Ziyyad ingin memberi penjelasan tetapi Haura sukar untuk mempercayai adiknya lagi. Haura sudah masak dengan perangai Fatin yang sentiasa dengki terhadapnya. 

Haura meminta Ziyyad untuk mengambil Ain bekerja di syarikatnya jika ingin berdamai. Haura mahu kawan karibnya menjadi pemerhati di pejabat Ziyyad. Ziyyad bersetuju. Luqman yang tidak berputus asa untuk mendapatkan Fatin juga berusaha untuk menjauhkan Fatin dari terus menganggu Ziyyad.  

Apakah yang akan terjadi pada Ziyyad dan Haura seterusnya? Tidak hanya diganggu oleh Fatin, muncul pula TJ yang menagih cinta Haura. Berjayakah Ziyyad dan Haura berhadapan dengan konflik rumah tangga mereka? 

Pelakon

Pelakon utama
 Andi Bernadee sebagai Ziyyad
 Janna Nick sebagai Haura
 Hafidz Roshdi sebagai Naim
 Jalaluddin Hassan sebagai Wan Asri
 Azizah Mahzan sebagai Mak Limah
 Puteri Sarah Liyana sebagai Faida
 Azrel Ismail sebagai Azzam
 Afifah Nasir sebagai Ain
 Wani Kayrie sebagai Fatin
 Noniswara sebagai Nik Shaimah
 Idzham Ismail sebagai Lukman
 Muaz Fitri sebagai Fahmi
 Sharul Kamal sebagai TJ
 Shiha Zikir sebagai Hanis

Pelakon kanak-kanak
 Cassia Iman sebagai Inayah
 Delisha Qaireena / Daniella Qabeela sebagai Baby Twins Haura
 Adam Haris sebagai Akif
 Adam Darwisyah sebagai Adam

Pelakon tambahan
 Mak Wan sebagai Ruby
 Puteri Khareeza sebagai Shasha
 Cahaya Eina sebagai Julia
 Eyda Rahman sebagai Shiela
 Nur Fadilah sebagai Anak Nora
 Rosnah Idris sebagai Kak Yan
 Shasha Redzuan sebagai Nora
 Tengku Fieya Tengku Zue sebagai Shima

Runut bunyi
 Pencinta Setiamu - Usop

 Rujukan 

Kategori:Musim siri drama televisyen Malaysia